Lav et referat af nedenstående tekst:

Tekst:
Det kan blive en farlig fredag i den nordjyske sportsverden. I hvert fald er det et mere end almindeligt tætpakket program, der skal konkurrere med både Ukraine-udsendelser og X-factor. Her får du overblikket. Mon der er nogen fans, der tager turen direkte over torvet i Gigantium fra håndbold til hockey? Champions League-tømmermænd? Aalborg har kun sovet to gange, siden de sikrede sig en 1/8-finaleplads i Champions League, før Gigantium igen lægger gulv til en vigtig kamp for Møllgaard og kompagni. Mikkel Hansen er sammen med flere andre stadig udenfor, så det er knapt med ressourcerne, når Aalborg pinedød skal bevare førstepladsen i grundspillet. Sønderjyske tropper op klokken 18:30. Derbybrag på samme matrikel Du kan hoppe på tungen (og måske høre den første scoring) og stadig nå ishockey i aften. Klokken 20 er der nemlig Frederikshavner-derby på samme matrikelnummer som håndbold. White Hawks kommer forbi piratskibet, der stævner mod førstepladsen i grundspillet, mens Frederikshavn - uden kamp - sikrede sig slutspilspladsen midt i ugen. Fisk på isen og smæk på taklingerne skal der nok komme. Dobbeltdækker i Vendiahallen Også nord for fjorden er der to sportsfluer med et kæmpe smæk . Og der bliver trængt, for faktisk er der udsolgt. I Vrå har Brøndby-legenden Mogens Krogh sat sig i direktørstolen for fusionsklubben i anden division i håndbold, Vendsyssel. Den tidligere fodbolddirektør forsøger at bygge en herrehåndboldkultur op i både Frederikshavn og Hjørring, men i dag spiller de i Vendiahallen i Hjørring, hvor der er decideret topkamp mellem nummer et og og to. Elitesport Vendsyssel spiller klokken 19.30, men du behøver ikke gå hjem derefter. Klokken 22 er der nemlig tidlig midnatsforestilling, når Hjørrings futsal-stjerner skyder duer mod Sat Af Pigeons (det hedder de). Rekordforsøg for uovervindelige kvinder? I første division for kvinder er der aarhusiansk besøg fra AGF i Vrå klokken 19.30. Er resultatet givet på forhånd? I hvert fald er der en rimelig klar tendens at spore hos EH Aalborgs form: De vinder. Det har de gjort 16 gange i træk. Det, der nærmest ligner et Danmarksrekord-forsøg jagter de - sammen med en plads i ligaen næste år. Amagerkansk bundgyser Længst væk - helt ovre på Amager og legendariske Sundby Idrætspark skal Hobro IK i første division i fodbold følge op på sejren over Vendsyssel. Himmerlændingene ligger stadig i bunden sammen med modstanderen Fremad Amager og derfor er der livsvigtige point på spil, når kickoff lyder klokken 18.30.

Referat:
I ly af Ukraine-markeringer er der kæmpe nordjysk sportsaften i vente.